Z A P I S N I K
46. sjednice Vijeća Mjesnog odbora Savica Šanci održane 17. veljače 2025.
u prostorijama Mjesnog odbora Savica Šanci, I. Savica 2, s početkom u 19 sati.


Nazočni članovi: Miljenko Blažević, Tomislav Brkić, Ivan Kuštra, Gospava Rakitić, Ozren Rađenović, Marijo Pisk, Danijel Škrlec.

Predsjednik konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 46. sjednicu Vijeća Mjesnog odbora.

Vijeće jednoglasno prihvaća tekst Zapisnika 45. sjednice održane 20. siječnja 2025.

Predsjednik predlaže usvajanje dnevnog reda kako su ga vijećnici primili u Pozivu nakon čega konstatira kako je jednoglasno donesen.

D N E V N I     R E D:
1. [bookmark: _Hlk164799802]Izvješće o radu Vijeća Mjesnog odbora Savica-Šanci u 2024. godini
2. Aktualna komunalna problematika 
3. Izvješća, pitanja, prijedlozi

Ad.1	Izvješće o radu Vijeća Mjesnog odbora Savica-Šanci u 2024. godini 
Vijećnici su primili materijal uz poziv
[bookmark: _Hlk191237415]Nakon rasprave u kojoj sudjeluju svi članovi Vijeća, Vijeće jednoglasno usvaja

IZVJEŠĆE O RADU
Vijeća Mjesnog odbora Savica Šanci
za  2024.


U 2024. godini rad Vijeća se odvijao u skladu sa Statutom Grada Zagreba, Pravilima Mjesnog odbora Savica Šanci, Poslovnikom o radu Vijeća Mjesnog odbora Savica Šanci i Programom rada Vijeća Mjesnog odbora Savica Šanci.

Vijeće je u 2024. održalo 12  sjednica. Na sjednicama je prisustvovalo prosječno 7 članova Vijeća. Nije bilo odgođenih, a niti prekinutih sjednica zbog nedovoljnog broja prisutnih članova Vijeća.  

Prosječno trajanje sjednica Vijeća bilo je 1 sat i 15 minuta. 
Na sjednicama je bila ukupno 51 točka dnevnog reda  i donesena su 52 akta.

Između ostalih doneseni su sljedeći akti:  
· Izvješće o radu Vijeća Mjesnog odbora Savica Šanci za 2023.
· Program rada Vijeća Mjesnog odbora za 2024.
· Financijski plan Mjesnog odbora Savica Šanci za 2024.
· Prioriteti za donošenje Plana komunalnih aktivnosti GČ Peščenica-Žitnjak u 2024.
· Godišnji izvještaj o izvršenju Financijskog plana  MO Savica Šanci za 2023. 
· Izmjena Poslovnika o radu Vijeća MO Savica Šanci
· Zaključak o prijedlogu osiguravanja sredstava za provođenje aktivnosti, programa i projekata u svrhu unapređenja kvalitete života građana za 2025.
· Plan potreba za aktivnostima, programima i projektima unapređenja kvaliteta života građana MO Savica Šanci za 2024. godinu

Nadalje Vijeće je donijelo:
· 8 akata čije je donošenje propisano Pravilima Mjesnog odbora Savica Šanci
· 10 zaključka  vezanih za rješavanje komunalne problematike na području MO-a
· 20 zaključaka vezanih za promet i prometnu signalizaciju
· 1 zaključak o urbanističkom uređenju 
· 5 zaključka o jednokratnom i povremenom korištenju prostora Mjesnog odbora 
· 2 zaključka o uvrštavanju u Plan komunalnih potreba
· 7 očitovanja na upite gradskih ureda

Vijeće je raspravljalo o zahtjevima građana i prijedlozima vijećnika, te slalo dopise nadležnim gradskim uredima kao i Vijeću GČ Peščenica-Žitnjak.

Predsjednik Vijeća je  redovito sazivao sjednice Vijeća, predlagao dnevne redove i predsjedavao svim sjednicama Vijeća u 2024. godini. Surađivao je s predsjednikom Gradske četvrti Peščenica-Žitnjak u rješavanju komunalnih problema.

Članovi Vijeća su svoj rad realizirali prvenstveno kroz sudjelovanje na sjednicama Vijeća, na koje su se redovito odazivali. Članovi su na sjednicama raspravljali i iznjašnjavali se o svim pitanjima koja su bila na dnevnom redu, te davali inicijative i prijedloge radi poboljšanja života građana na svom području. Također su organizirali redovita tjedna dežurstva u sjedištu Mjesnog odbora radi primanja građana.

Vijeće je u svom radu nastojalo riješiti zahtjeve građana, te je poduzimalo mjere u okviru svojih nadležnosti kroz prijedloge za Plan malih komunalnih akcija i Plan komunalnih aktivnosti GČ Peščenica-Žitnjak, kao i upoznavanje Vijeća Gradske četvrti Peščenica - Žitnjak i nadležnih gradskih ureda sa zahtjevima i potrebama građana Mjesnog odbora Savica Šanci dostavljajući zapisnike i zaključke sa sjednica Vijeća.


Ad. 2 Aktualna komunalna problematika

1. Postavljanje prometnog znaka – zabrana parkiranja u ulici Savica II broj 7 i na križanju ulice Savica I. i Velikogoričke ulice
- Vijeće je dobilo mail u kojem su nas građani upozorili na nepropisno parkiranje u ulici Savica II.
- Nakon toga, Vijeće je na svojoj sjednici prihvatilo zahtjev građana
- Postavljanje znaka na drugoj lokaciji (križanje ulica Savica I. i Velikogorička), Vijeće predlaže zbog toga što se na navedenoj lokaciji parkira velik broj vozila, koja su cijeli dan ostavljena na cesti (dijelom i na kolniku), te je zbog toga ugrožena sigurnost sudionika u prometu.
Nakon rasprave u kojoj sudjeluju svi članovi Vijeća, Vijeće jednoglasno donosi
ZAKLJUČAK
o potrebi postavljanja prometnog znaka zabrane parkiranja

1. Vijeće Mjesnog odbora Savica Šanci predlaže Vijeću Gradske četvrti Peščenica-Žitnjak da od nadležnog sektora za promet:

· zatraži  stručni očevid u svrhu donošenja rješenja i postavljanja dva znaka zabrane parkiranja na lokacijama:
· Ulica Savica II. Kod kbr. 7
· na raskrižju Ul. Savica I. i Velikogoričke ulice

2. Ovaj zaključak biti  će dostavljen na postupanje Vijeću Gradske četvrti Peščenica-Žitnjak.

2. Izgradnja nogostupa – od ulice Savica I. do Capraške ulice (k.č. 771/1)
- Na navedenim lokacija nema pješačke staze, niti sa jedne, niti sa druge strane ceste.
- Riječ je o frekventnom mjestu, kojim se kreće velik broj djece i drugih sudionika u prometu.
[bookmark: _Hlk185789484]- Uvidom u Katastar, vidljivo je da je gore spomenuti dio katastarske čestice u vlasništvu grada Zagreba. 
[bookmark: _Hlk188794654]Nakon rasprave u kojoj sudjeluju svi članovi Vijeća, Vijeće jednoglasno donosi

ZAKLJUČAK
o potrebi izgradnje nogostupa od Ul. Savica I. do Capraške ulice

1. Vijeće Mjesnog odbora Savica Šanci predlaže Vijeću Gradske četvrti Peščenica-Žitnjak da u Plan komunalnih potreba uvrsti:

· izgradnju nogostupa od Ul. Savica I. do Capraške ulice (k.č. 771/1)
· obrazloženje je sastavni dio ovog Zaključka

2. Ovaj zaključak biti će dostavljen na postupanje Vijeću Gradske četvrti Peščenica-Žitnjak.


3. Prijedlog naziva vrtića u Borovju – Dječji vrtić Borovje
- Vrtić koji se trenutačno gradi u naselju Borovje bi se prema projektu trebao zvati Dječji vrtić Milana Sachsa – područni odjel Borovje.
- Vrtić u Folnegovićevom naselju nosi isti naziv po istoimenoj ulici u tom naselju.
- Vijeće predlaže da se vrtić preimenuje u Dječji vrtić Borovje.
- Vijeće smatra da vrtić treba biti samostalna jedinica, te da treba nositi naziv naselja u kojem se nalazi te jednoglasno donosi

ZAKLJUČAK
o inicijativi za promjenu imena DV Milana Sachsa – područni objekt Borovje

3. Vijeće Mjesnog odbora Savica Šanci predlaže Vijeću Gradske četvrti Peščenica-Žitnjak da od nadležnog gradskog ureda zatraži:

· izmjenu imena dječjeg vrtića u izgradnji iz Milana Sachsa – područni objekt Borovje u Dječji vrtić Borovje
· Obrazloženje je sastavni dio ovog zaključka

4. Ovaj zaključak biti  će dostavljen na postupanje Vijeću Gradske četvrti Peščenica-Žitnjak.





4. Izmjena imena Mjesnog odbora Savica-Šanci
- Vijeće traži da se u naziv Mjesnog odbora uključi i naselje Borovje, koje čini velik dio Mjesnog odbora.
- Naselje Borovje se ne spominje u službenim dokumentima.
Vijeće, jednoglasno donosi

ZAKLJUČAK
o inicijativi za promjenu imena Mjesnog odbora Savica Šanci

1. Vijeće Mjesnog odbora Savica Šanci predlaže Vijeću Gradske četvrti Peščenica-Žitnjak da pokrene postupak za:

· Promjenu imena Mjesnog odbora Savica Šanci u Mjesni odbor Savica Šanci i Borovje
· Obrazloženje je sastavni dio ovog zaključka

2. Ovaj zaključak biti  će dostavljen na postupanje Vijeću Gradske četvrti Peščenica-Žitnjak.


5. Otvaranje knjižnice i čitaonice u naselju Borovje
- Vijećnik Ozren Rađenović predlaže slanje zahtjeva – Zamolba za otvaranjem knjižnice i čitaonice u gradskoj četvrti Borovje.
- Savica-Šanci i Borovje nemaju kulturni sadržaj za djecu, mlade i odrasle. 
- Vijećnik je istaknuo da postoje prostorije na kojima je moguće realizirati ovaj zahtjev (Ulica grada Chicaga 19,21,23). 
- Te zgrade su u vlasništvu Ministarstva znanosti, obrazovanja i mladih.
Nakon rasprave u kojoj sudjeluju svi članovi Vijeća, Vijeće jednoglasno donosi

ZAKLJUČAK
o inicijativi za otvaranjem Gradske knjižnice i čitaonice u naselju Borovje

1. Vijeće Mjesnog odbora Savica Šanci predlaže Vijeću Gradske četvrti Peščenica-Žitnjak da podrži inicijativu Mjesnog odbora te proslijedi zahtjev za:

· Otvaranjem gradske knjižnice u naselju Borovje te kao moguću lokaciju predlaže Ulicu grada Chicaga kbr. 19, 21, 23
· Obrazloženje je sastavni dio ovog zaključka

2. Ovaj zaključak biti  će dostavljen na postupanje Vijeću Gradske četvrti Peščenica-Žitnjak.

Ad. 3 Izvješća, pitanja, prijedlozi
1. Vijećnik Tomislav Brkić je zatražio je izmjenu zapisnika 44. sjednice. Traži da se u dnevni red zapisnika uvrsti točka Plan potreba za 2025.
[bookmark: _GoBack]- Nastavno na tu točku, nakon rasprave i glasanja, donošenje Plana potreba za 2025. je odbijeno sa tri glasa za i četiri glasa protiv.
2. Vijeću se obratila udruga Inicijativa mladih – čisto Borovje, koja traži korištenje prostora Mjesnog odbora (velika dvorana) jednom mjesečno, radi provođenja svojih aktivnosti.
- Vijeće je jednoglasno prihvatilo zahtjev

Predsjednik zaključuje sjednicu u 20:15 sati.
Datum iduće sjednice će biti 17. ožujka 2025. u 19:00 sati.
Zapisnik vodio: Miljenko Blažević.

KLASA: 024-08/25-003/388
URBROJ: 251-13-11-11/002-25-3
Zagreb, 17. veljače 2025.



                                                                                                                Predsjednik
Vijeća Mjesnog odbora
                                                                                                                  Savica Šanci

                                                                                                                   Miljenko Blažević 

 
